
	[bookmark: nev]PÓSCH KRISZTIÁN
Research Methods in Social Sciences
MA, 1. félév
London School of Economics and Political Science (LSE)
-
	






Témavezető:
	Hunyady György
akadémikus egyetemi tanár, ELTE PPK




A procedurális igazságosság vizsgálati lehetőségei nemzetközi mintákon

A társadalomtudományokban egyre gyakoribbá válnak a nemzet- és kultúrközi vizsgálatok, melyek új módszertani dilemmákkal állítják szembe a kutatókat. Az alábbi dolgozat be kívánja mutatni az ilyen kutatások során felmerülő problémákat, és olyan módszereket, melyekkel tesztelhetőekké és kiküszöbölhetőekké tehetőek ezek az akadályok. A nem-egyezőséggel és torzításokkal kapcsolatos módszertani technikák beható ismerete elengedhetetlen a kultúrközi kutatások megbízhatóságának fejlődéséhez.
A procedurális igazságosság nemzetközi kutatása, mely az egyik legfontosabb fejlemény a jog és pszichológia területének kutatása kapcsán fontos példaként szolgál az ilyen összehasonlításra. A dolgozat áttekinti a fogalommal kapcsolatos szakirodalmat, rámutatva a bűnmegelőzésben és bűnüldözésben játszott kulcsszerepére, valamint példákkal szolgálva olyan háttérváltozókra, melyek befolyásolhatják annak érzetét (pl. tekintélyelvűség), és zavaró hatásokat, melyeken egy pontos vizsgálatnak úrrá kell lennie (pl. item-torzítás). Az eredmények aláhúzzák annak fontosságát, hogy komoly eszköztár ismerete ellenére szükség van további teoretikus és módszertani fejlődésre mindkét területen.



